Opprinnelig hadde kirken to skorsteiner og to store ovner til oppvarming. Disse stod der salmetavlene henger i dag. Ovnene og skorsteinene ble fjernet i 1960. Da hadde kirken blitt oppvarmet med elektrisk strøm siden 1946. Elektrisk belysning hadde kirken fra den ble bygget. Veggen bak alteret hadde opprinnelig fem vinduer, disse ble tettet i 1960. Altertavlen kom på plass i 1969 og er laget av Erling Hodne.